laion/Wikipedia-Exotic huggingface dataset:
নাগাল্যান্ড সরকার

নাগাল্যান্ড সরকার হচ্ছে ভারতের নাগাল্যান্ড রাজ্য তথা এর অন্তর্ভুক্ত ১১টি জেলার সর্বোচ্চ শাসনতান্ত্রিক কর্তৃপক্ষ। এটি নাগাল্যান্ড রাজ্য সরকার কিংবা স্থানীয়ভাবে রাজ্য সরকার হিসাবেও পরিচিত। নাগাল্যান্ড সরকার একজন রাজ্যপালের নেতৃত্বে নির্বাহী বিভাগ, একটি বিচার বিভাগ এবং নাগাল্যান্ড বিধানসভা নামে একটি আইনসভা নিয়ে গঠিত। কোহিমা হচ্ছে নাগাল্যান্ড রাজ্যের রাজধানী এবং এখানে রাজ্যের বিধানসভা (আইনসভা) এবং সচিবালয় অবস্থিত। ভারতের অন্যান্য রাজ্যের মতো নাগাল্যান্ড রাজ্যের প্রধান হলেন রাজ্যপাল (গভর্নর)। তিনি কেন্দ্রীয় সরকারের পরামর্শে রাষ্ট্রপতি কর্তৃক নিযুক্ত হন। মুখ্যমন্ত্রী হলেন সরকারের নির্বাহী প্রধান এবং তার উপরেই সরকারের নির্বাহী ক্ষমতার বেশিরভাগই ন্যস্ত থাকে। মুখ্যমন্ত্রী এবং তার নিয়োগকৃত মন্ত্রিসভার মাধ্যমে নাগাল্যান্ডের প্রশাসনিক কার্যক্রম পরিচালিত হয়ে থাকে। নাগাল্যান্ড রাজ্য সরকার ২০১৬ সালকে 'নির্মাণ শ্রমিকদের বর্ষ' হিসাবে ঘোষণা করেছে। নাগাল্যান্ডের বর্তমান বিধানসভাটি এককক্ষবিশিষ্ট। নাগাল্যান্ড বিধানসভা মোট ৬০জন বিধায়কের (সদস্য বা এম.এল.এ) সমন্বয়ে গঠিত। কোন কারণে নির্দিষ্ট সময়ের আগে বিধানসভা ভেঙ্গে না গেলে এর মেয়াদ ৫ বছর। নাগাল্যান্ডের রাজধানী কোহিমাতে "কোহিমা বেঞ্চ" নামে আসাম রাজ্যের গুয়াহাটিতে অবস্থিত গৌহাটি উচ্চ ন্যায়ালযয়ের (উচ্চ আদালত বা হাইকোর্ট) একটি স্থায়ী বেঞ্চ রয়েছে। যা নাগাল্যান্ড রাজ্যে উদ্ভূত মামলাগুলির ক্ষেত্রে এখতিয়ার এবং ক্ষমতা প্রয়োগ করে। নাগাল্যান্ডের এগারোটি জেলার প্রত্যেকটির একজন জেলা প্রশাসকের অধীনে জেলা প্রশাসন রয়েছে। জেলাগুলো আবার কয়েকটি মহকুমায় বিভক্ত হতে পারে। প্রতিটি মহকুমা প্রশাসনের দায়িত্বে একজন অতিরিক্ত জেলা প্রশাসক রয়েছে। বৃহত্তর মহকুমারগুলোর জন্য মহকুমা প্রশাসনিক কার্যাবলী পরিচালনার জন্য দায়বদ্ধ বেশ কয়েকজন মহকুমা অফিসার তথা উপ-বিভাগীয় কর্মকর্তা বা অতিরিক্ত সহকারী কমিশনার প্রয়োজন হতে পারে। ভারত সরকার "Jurisdiction and Seats of Indian High Courts"। Eastern Book Company। সংগ্রহের তারিখ ২০০৮-০৫-১২।  "Nagaland Legislative Assembly"। Legislative Bodies in India। National Informatics Centre, Government of India। সংগ্রহের তারিখ ২০০৮-০৫-১০।  "District Administration"। Government of Nagaland - Official Portal (ইংরেজি ভাষায়)। ৭ জানুয়ারি ২০১৩।  টেমপ্লেট:নাগাল্যান্ড
শাহজাহান আলী তালুকদার

ড. শাহজাহান আলী তালুকদার বাংলাদেশের বগুড়া জেলার রাজনীতিবিদ, আইনজীবী ও বগুড়া-৫ আসনের সাবেক সংসদ সদস্য। শাহজাহান আলী তালুকদার বগুড়া জেলায় জন্মগ্রহণ করেন। তালুকদার একজন আইনজীবী। তিনি বগুড়া জেলা জাতীয় পার্টির সাবেক সভাপতি ও জাতীয় পার্টির কেন্দ্রীয় কমিটির সদস্য। ১৯৮৮ সালের চতুর্থ জাতীয় সংসদ নির্বাচনে তিনি জাতীয় পার্টির মনোনয়ন নিয়ে বগুড়া-৫ বগুড়া-৫ আসন থেকে সংসদ সদস্য নির্বাচিত হন। "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।  স্টাফ করেসপন্ডেন্ট (১৩ ডিসেম্বর ২০১৮)। "বগুড়ার ৭টি আসনে কে কার প্রতিদ্বন্দ্বী"। ব্রেকিংনিউজ.কম.বিডি। ২৭ জুন ২০২০ তারিখে মূল থেকে আর্কাইভ করা। সংগ্রহের তারিখ ২৭ জুন ২০২০।  বগুড়া, নিজস্ব প্রতিবেদক (৩০ নভেম্বর ২০১৮)। "বগুড়া-৫ আসনে ধানের শীষের প্রার্থী নিয়ে ধূম্রজাল"। জাগো নিউজ। ২৮ জুন ২০২০ তারিখে মূল থেকে আর্কাইভ করা। সংগ্রহের তারিখ ২৮ জুন ২০২০।
ফেরদৌস জামান মুকুল

ফেরদৌস জামান মুকুল (আনু. ১৯৫০-২ নভেম্বর ২০১২) বাংলাদেশের বগুড়া জেলার রাজনীতিবিদ, মুক্তিযোদ্ধা ও বগুড়া-৫ আসনের সাবেক সংসদ সদস্য। ফেরদৌস জামান মুকুল ১৯৫০ সালে বগুড়া জেলার শেরপুর উপজেলার সীমাবাড়ি ইউনিয়নের ধনকুন্ডি গ্রামে জন্মগ্রহণ করেন। মুকুল একজন মুক্তিযোদ্ধা ও বগুড়া জেলার আওয়ামী লীগের সাধারণ সম্পাদক ছিলেন। বগুড়া সরকারি আজিযুল হক কলেজ ছাত্র সংসদের তিনি ভিপি ও বগুড়া জেলা ছাত্রলীগের সাধারণ সম্পাদক ছিলেন। তিনি ১৯৮৬ সালের তৃতীয় জাতীয় সংসদ নির্বাচনে বাংলাদেশ আওয়ামী লীগ থেকে বগুড়া-৫ আসনে সম্মিলিত বিরোধী দলের প্রার্থী হিসেবে সংসদ সদস্য নির্বাচিত হন। তিনি ১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে ও ২০০১ সালের অষ্টম জাতীয় সংসদ নির্বাচনে স্বতন্ত্র প্রার্থী হিসেবে অংশ নিয়ে বগুড়া-৫ আসন থেকে পরাজিত হয়েছিলেন। ২০০১ সালের অষ্টম জাতীয় সংসদ নির্বাচনে স্বতন্ত্র প্রার্থী হিসেবে তিনি দলীয় সিদ্ধান্তের বাইরে নির্বাচনে অংশ নেয়ায় দল থেকে বহিস্কার করা হয়। পরবর্তীতে বহিস্কারাদেশ প্রত্যাহার করা হলেও তিনি দলীয় রাজনীতিতে সক্রিয় ছিলেন না। ২ নভেম্বর ২০১২ সালে বগুড়ার শামছুন্নাহার ক্লিনিকে চিকিৎসাধীন অবস্থায় মৃত্যুবরণ করেন। "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "Obituary"। The Daily Star (ইংরেজি ভাষায়)। ২০১২-১১-০৪। সংগ্রহের তারিখ ২০২০-০৬-২৮।  স্টাফ করেসপন্ডেন্ট (১৩ ডিসেম্বর ২০১৮)। "বগুড়ার ৭টি আসনে কে কার প্রতিদ্বন্দ্বী"। ব্রেকিংনিউজ.কম.বিডি। ২৭ জুন ২০২০ তারিখে মূল থেকে আর্কাইভ করা। সংগ্রহের তারিখ ২৭ জুন ২০২০।  "ফেরদৌস জামান মুকুল, আসন নং: ৪০, বগুড়া-৫, দল: স্বতন্ত্র (ঘড়ি)"। দৈনিক প্রথম আলো। সংগ্রহের তারিখ ২৮ জুন ২০২০।  বগুড়া প্রতিনিধি (৩ নভেম্বর ২০১২)। "বগুড়ার আ.লীগ নেতা সাবেক সাংসদ ফেরদৌস জামান মুকুলের ইন্তেকাল"। দৈনিক জনতা। ২৮ জুন ২০২০ তারিখে মূল থেকে আর্কাইভ করা। সংগ্রহের তারিখ ২৮ জুন ২০২০।  "বগুড়ায় রাষ্ট্রীয় সম্মানে সাবেক সাংসদ ফেরদৌস জামানের দাফন"। বাংলানিউজটোয়েন্টিফোর.কম। ৩ নভেম্বর ২০১২। ২৮ জুন ২০২০ তারিখে মূল থেকে আর্কাইভ করা। সংগ্রহের তারিখ ২৮ জুন ২০২০।
সিরাজুল হক তালুকদার

সিরাজুল হক তালুকদার (১৯১৯ - ২১সেপ্টেম্বর,১৯৮১) বাংলাদেশের বগুড়া জেলার রাজনীতিবিদ ও বগুড়া-৫ আসনের সাবেক সংসদ সদস্য। সিরাজুল হক তালুকদার ১৯১৯ সালে বগুড়া জেলার তৎকালীন সারিয়াকান্দি উপজেলার (বর্তমান গাবতলি) বালিয়াদিঘী ইউনিয়নের কলাকোপা গ্রামে জন্মগ্রহণ করেন। তার পিতা খোশ মাহমুদ তালুকদার জোতদার ছিলেন ও মাতা অতেবজান বিবি। তার বড় ছেলে সাংবাদিক ও বগুড়া প্রেসক্লাবের অন্যতম প্রতিষ্ঠাতা অধ্যাপক মোজাম্মেল হক। ছোট ছেলে বগুড়া-৭ আসনের সাবেক সংসদ সদস্য হেলালুজ্জামান তালুকদার লালু। তালুকদার ১৯৬২ সালে মুসলিম লীগের মনোনীত প্রার্থী হিসেবে তৎকালীন পূর্বপাকিস্থান প্রাদেশিক পরিষদের সদস্য (এমপিএ) নির্বাচিত হন। এর পর ১৯৭৮ সালে বাংলাদেশ জাতীয়তাবাদী দলে যোগদান করেন। তিনি ১৯৭৯ সালের দ্বিতীয় জাতীয় সংসদ নির্বাচনে বগুড়া-৫ আসন থেকে বাংলাদেশ জাতীয়তাবাদী দলের মনোনয়ন নিয়ে সংসদ সদস্য নির্বাচিত হন। এছাড়াও তিনি গাবতলী উপজেলার বালিয়াদিঘী ইউনিয়ন পরিষদের চেয়ারম্যান, বগুড়া সদর পৌরসভার চেয়ারম্যান ও দুই মেয়াদে বগুড়া জেলাবোর্ডের সদস্য হিসেবে দায়িত্ব পালন করেন। সিরাজুল হক তালুকদার ২১ সেপ্টেম্বর ১৯৮১ সালে তৎকালীন পিজি হাসপাতালে চিকিৎসাধীন অবস্থায় মৃত্যুবরণ করেন। "বগুড়া নামকরা রাজনীতিবিদ ও সমাজসেবক মরহুম সিরাজুল হক তালুকদার সাহেবের জীবন চরিত"। বগুড়া লাইভ। ২২ মার্চ ২০১৯। ২৮ জুন ২০২০ তারিখে মূল থেকে আর্কাইভ করা। সংগ্রহের তারিখ ২৮ জুন ২০২০।  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  স্টাফ করেসপন্ডেন্ট (১৩ ডিসেম্বর ২০১৮)। "বগুড়ার ৭টি আসনে কে কার প্রতিদ্বন্দ্বী"। ব্রেকিংনিউজ.কম.বিডি। ২৭ জুন ২০২০ তারিখে মূল থেকে আর্কাইভ করা। সংগ্রহের তারিখ ২৭ জুন ২০২০।
একেশ্বরবাদ

একেশ্বরবাদ (ইংরেজি: Monotheism) একটি প্রচলিত ধর্মীয় ধারণা, যার অর্থ হল ঈশ্বরের একত্ববাদে বিশ্বাস অর্থাৎ শুধু একজন ঈশ্বরের প্রতি বিশ্বাস। এই ধারনায় বিশ্বাসীরা সৃষ্টিকর্তা, লালনকর্তা, পালনকর্তা অথবা সংহারকর্তা হিসেবে এক সত্ত্বায় বিশ্বাস ও তাঁর আরাধনা বা উপাসনা করে থাকে। একেশ্বরবাদী ধর্মগুলোতে সকল কিছুর মালিক তথা কতৃত্ব একজনকেই মনে করা হয় । মনে করা হয় তিনিই পরমকরুনাময় এবং তার অজান্তে এই মহাবিশ্বে কোন কিছুই সংগঠিত হয়না । তিনি এক ও অদ্বিতীয় । মহাবিশ্বের সকল ক্ষমতার উৎস তিনি । তাকে বিভিন্ন ধর্ম এ বিভিন্ন নামে ডাকা হয়, যেমন , আল্লাহ্ , Allah , GOD , Lord ,ঈশ্বর , ভগবান । ইসলাম, খ্রিস্টধর্ম, ইহুদিধর্ম, বাহাই ধর্ম, জরাথ্রুস্ট্রবাদ, শৈব ধর্ম, শিখ ধর্ম, সনাতন ধর্ম(একত্ববাদ) প্রভৃতি হল একশ্বরবাদী ধর্ম। Religion প্রবেশদ্বার একেশ্বরবাদের সমালোচনা "Monotheism", Britannica, 15th ed. (1986), 8:266. Encyclopædia Britannica Online, art. "Monotheism" Accessed 23 January 2013, http://www.britannica.com/EBchecked/topic/390101/monotheism * Zoroastrian Studies: The Iranian Religion and Various Monographs, 1928 – Page 31, A. V. Williams Jackson – 2003 Global Institutions of Religion: Ancient Movers, Modern Shakers – Page 88, Katherine Marshall – 2013 Ethnic Groups of South Asia and the Pacific: An Encyclopedia – Page 348, James B. Minahan – 2012 Introduction To Sikhism – Page 15, Gobind Singh Mansukhani – 1993 The Popular Encyclopedia of World Religions – Page 95, Richard Wolff – 2007 Focus: Arrogance and Greed, America's Cancer – Page 102, Jim Gray – 2012 monotheism 2012. Encyclopædia Britannica Online. Retrieved 12 January 2012, from http://www.britannica.com/EBchecked/topic/390101/monotheism Dever, William G.; (2003). Who Were the Early Israelites?, William B. Eerdmans Publishing Co., Grand Rapids, MI. Köchler, Hans. The Concept of Monotheism in Islam and Christianity. Vienna: Braumüller, 1982. আইএসবিএন ৩-৭০০৩-০৩৩৯-৪ (Google Print) Kirsch, Jonathan. God Against The Gods: The History of the War Between Monotheism and Polytheism. Penguin Books. 2005. Leibowitz, Ilya. Monotheism in Judaism as a Harbinger of Science, Eretz Acheret Magazine Silberman, Neil A.; and colleagues, Simon and Schuster; (2001) The Bible Unearthed New York. Whitelam, Keith; (1997). The Invention of Ancient Israel, Routledge, New York. উইকিউক্তিতে একেশ্বরবাদ সম্পর্কিত উক্তির সংকলন রয়েছে। উইকিঅভিধানে একেশ্বরবাদ-এর আভিধানিক সংজ্ঞা পড়ুন। টেমপ্লেট:Z148 About.com "What is Monolatry?" (Contains useful comparisons with henoteism etc.) Stanford Encyclopedia of Philosophy Christian Monotheism (biblical unitarians) Deism
এরহাই হ্রদ

এরহাই হ্রদ চীনের দক্ষিণ-পশ্চিমাঞ্চলীয় প্রদেশ ইউনানে অবস্থিত সুন্দর একটি হ্রদ। এটি এরহাই হ্রদ নামে এটি পরিচিত। এরহাই হ্রদের অবস্খান দালি স্বশাসিত প্রশাসনিক এলাকায়। পশ্চিম দিকে হ্রদটির ক্যাংশান পর্বতমালায় ঢুকে পড়েছে। যেন এটি উচ্চভূমির আদুরে কন্যা। এরহাই হ্রদ উত্তর-দক্ষিণে ৪২ কিলোমিটার লম্বা আর পূর্ব-পশ্চিমে গড়ে ৩ দশমিক ৯ কিলোমিটার প্রশস্ত। সর্বোচ্চ প্রশস্ততা ৮ কিলোমিটার। আয়তন ২৫০ বর্গকিলোমিটার। গড় গভীরতা ১১ মিটার আর সর্বোচ্চ গভীরতা ২১ দশমিক ৫ মিটার। সাগর সমতল থেকে হ্রদের উচ্চতা প্রায় ১ হাজার ৯২৭ মিটার। এরহাই একটি মিঠাপানির হ্রদ। এর পানি ধারণক্ষমতা প্রায় ২ দশমিক ৫ ঘনকিলোমিটার। এরহাই হ্রদ মালভূমিতে যেন মুক্তো; অপূর্ব এর নৈসর্গিক শোভা। হ্রদের বিখ্যাত জায়গাগুলোর মধ্যে রয়েছে ছোট ছোট দ্বীপ। যেমন­ জিনসুও, চিওয়েন ও য়ুজি। চারটি ভূখণ্ড যেগুলোর নাম ম্যালিয়ান, ম্যান্ডারিন, ডাক, কিংশা ও দ্যাগুয়াপেং। হ্রদের চারটি বাঁকও নয়ন জুড়ানো। এসব মোহিনী দৃশ্য ছাড়াও এখানে রয়েছে তিন বুরুজের ছায়া, তিন খিলানের পাথুরে সেতু­ ইত্যাদি। ইর হ্রদের চার পাশে রয়েছে অনেক নয়নাভিরাম দ্রষ্টব্যস্থল। যেমন­ ইরহাই উদ্যান, জি-ঝাউ মধ্যসাগর প্যাভিলিয়ন, স্বর্গীয় আয়না প্যাভিলিয়ন, ছোট পুতুও পাহাড় ইত্যাদি। স্খানীয় বাই জনগোষ্ঠীর গুরুত্বপূর্ণ খাদ্যের উৎস এ হ্রদ। বাইরা প্রশিক্ষিত পাখির (করমোর‌্যান্টস) সাহায্যে মাছ ধরে। এ পাখি হ্রদ থেকে মাছ ধরে জেলেদের কাছে নিয়ে আসে। এই ম্যান্ডারিন চীনা ব্যক্তিনাম বা স্থাননামটির বাংলা প্রতিবর্ণীকরণে উইকিপিডিয়া:বাংলা ভাষায় ম্যান্ডারিন চীনা শব্দের প্রতিবর্ণীকরণ শীর্ষক রচনাশৈলী নিদের্শিকাতে ব্যাখ্যাকৃত নীতিমালা অনুসরণ করা হয়েছে। চায়নাকালচার ডট ওআরজি – ইরহাই হ্রদ
সন্দীপন চট্টোপাধ্যায়

সন্দীপন চট্টোপাধ্যায় (২৫ অক্টোবর ১৯৩৩ - ১২ ডিসেম্বর ২০০৫) ছিলেন একজন ভারতীয় বাঙালি সাহিত্যিক। বিগত বিশ শতকের পাঁচের দশকের অন্যতম গদ্যকার যিনি বিষয় নির্বাচনে ও আঙ্গিকের প্রয়োগে স্বতন্ত্র ছিলেন। তিনি বাংলা সাহিত্যের 'আভাঁ গার্দ' লেখকগোষ্ঠীর অন্যতম। তার উল্লেখযোগ্য রচনাগুলি হল ক্রীতদাস ক্রীতদাসী (১৯৬১), সমবেত প্রতিদ্বন্দ্বী ও অন্যান্য গল্প (১৯৬৯), এখন আমার কোনো অসুখ নেই (১৯৭৭), হিরোশিমা মাই লাভ (১৯৮৯), কলকাতার দিনরাত্রি (১৯৯৬) ইত্যাদি। তিনি বঙ্কিম পুরস্কার ও সাহিত্য অকাদেমি পুরস্কার পেয়েছিলেন। সন্দীপন চট্টোপাধ্যায়ের প্রথম গল্প-গ্রন্থ ক্রীতদাস ক্রীতদাসী ১৯৬১ খ্রিস্টাব্দে প্রকাশিত হয়। তার প্রথম উপন্যাস - একক প্রদর্শনী প্রকাশিত হয় দশ বৎসর পর লেখালেখির জগতে তিনি গল্প লিখেছেন ৭০টি, উপন্যাস ২১টি, এছাড়াও লিখেছেন অসংখ্য নিবন্ধ। একই সঙ্গে লিখেছেন ডায়েরি, যা তার মৃত্যুর পর প্রকাশিত হয়। তার রচনায় বিজ্ঞাপনের ভাষা, মান্যভাষা, ইতরামি ও রকের ভাষা কোনটাই তার কাছে ব্রাত্য ছিল না। উপন্যাস সমূহ ছোটগল্প সংকলন ক্রীতদাস-ক্রীতদাসী সমবেত প্রতিদ্বন্দ্ধী ও অন্যান্য হ্যাঁ প্রিয়তমা এক যে ছিল দেয়াল সোনালী ডানার ঈগল সন্দীপন চট্টোপাধ্যায় যে পুরস্কারগুলি পেয়েছেন, সেগুলি হল: ১৯৯৫ - বঙ্কিম পুরস্কার ২০০২ - সাহিত্য অকাদেমি পুরস্কার (আমি ও বনবিহারী বইখানির জন্য) তিনি কলকাতা বিশ্ববিদ্যালয়ের বাংলা সাহিত্যের পুরস্কার জগত্তারিণী স্বর্ণপদকও লাভ করেছিলেন। বাংলার জন্য সাহিত্য অকাদেমি পুরস্কার বিজয়ীদের তালিকা অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ৪১৫, আইএসবিএন ৯৭৮-৮১-৭৯৫৫-২৯২-৬ শিশিরকুমার দাশের বাংলা সাহিত্যাভিধান, সাহিত্য সংসদ, পৃষ্ঠা ২২০ জাহিরুল হাসানের সাহিত্যের ইয়ারবুক, পূর্বা, কলকাতা, পৃষ্ঠা ১২২ ও ১২৭
ভ্রাম্যমাণ আদালত

‌‌‌ভ্রাম্যমাণ আদালত বা মোবাইল কোর্ট হলো ঘটনাস্থলে উপস্থিত হয়ে নির্বাহী ম্যাজিস্ট্রেট কর্তৃক বিচারকার্য পরিচালনা এবং তাৎক্ষণিকভাবে বিচারাদেশ প্রদান। এই বিচার ব্যবস্থা বাংলাদেশে প্রজয্য। মোবাইল কোর্ট অধ্যাদেশ, ২০০৭ (বর্তমানে মোবাইল কোর্ট আইন, ২০০৯) এর অধীনে ক্ষমতাপ্রাপ্ত নির্বাহী ম্যাজিস্ট্রেট তার বিচারিক এখতিয়ার অনুযায়ী অপরাধ তাৎক্ষণিকভাবে আমলে নিয়ে, উপস্থিত সাক্ষ্য-প্রমাণের ভিত্তিতে আদেশ দিয়ে থাকেন। এটি একটি সংক্ষিপ্ত বিচার পদ্ধতি। তবে ভ্রাম্যমাণ আদালত কর্তৃক প্রদত্ব বিচারাদেশের বিরূদ্ধে জেলা ম্যাজিস্ট্রেট বা উচ্চতর আদালতে আপিল রুজু করা যায়। দণ্ড আরোপ করার ক্ষেত্রে, সংশ্লিষ্ট অপরাধের জন্য সংশ্লিষ্ট আইনে যে দণ্ডই নির্ধারিত থাকুক না কেন, দুই বছর এর অধিক কারাদণ্ড ভ্রাম্যমাণ আদালত আরোপ করতে পারে না। http://bdlaws.minlaw.gov.bd/bangla_all_sections.php?id=1025 বাংলাদেশের মোবাইল কোর্ট অধ্যাদেশ, ২০০৭
টার্বিয়াম গ্যালিয়াম গারনেট

টার্বিয়াম গ্যালিয়াম গারনেট (টিজিজি) এক ধরনের সিন্থেটিক গারনেট, যার সাথে রাসায়নিক কম্পোজিশন Tb3Ga5O12। এটি একটি ফ্যারাডে রোটেটর উপাদান যা দুর্দান্ত স্বচ্ছতার বৈশিষ্ট্যযুক্ত এবং এটি লেজারের ক্ষতির প্রতিরোধী। টিজিজি লেজার সিস্টেমের জন্য অপটিক্যাল আইসোলেটর হিসেবে, ফাইবার অপটিক সিস্টেমের জন্য অপটিক্যাল সার্কুলেটার হিসেবে, অপটিকাল মডিউলেটারগুলিতে এবং বর্তমানে ম্যাগনেটিক ফিল্ড সেন্সরে ব্যবহৃত হতে পারে। টিজিজির একটি উচ্চ ভারডেট ধ্রুবক রয়েছে যা ফ্যারাডে প্রভাবের ফলস্বরূপ হয়। এই খনিজ ক্রিয়োজেনিক তাপমাত্রার কাছে আসার সাথে সাথে ভার্ডেট ধ্রুবকটি যথেষ্ট পরিমাণে বৃদ্ধি পায়। সর্বাধিক ভারডেট ধ্রুবকগুলি টের্বিয়াম ডোপড ঘন চকচকে গ্লাসে বা টিজিজির  ক্রিস্টালগুলিতে পাওয়া যায়। ফ্যারাডে এফেক্টটি ক্রোমাটিক (যেমন এটি তরঙ্গদৈর্ঘ্যের উপর নির্ভর করে) এবং সুতরাং ভার্ডেট ধ্রুবকটি তরঙ্গদৈর্ঘ্যের বেশ শক্তিশালী ফাংশন। ২৩২ এনএম-তে, টিজিজির জন্য ভারডেট ধ্রুবকটি −১৩১ রেড / (টি ·এম) বলে জানা গেছে, যেখানে ১০৬৪ এনএম এ এটি −৩৮ র‌্যাড / (টি ·এম)। এই আচরণের অর্থ হ'ল এক তরঙ্গদৈর্ঘ্যে নির্দিষ্ট ডিগ্রি রোটেশন দিয়ে তৈরি ডিভাইসগুলি দীর্ঘতর তরঙ্গদৈর্ঘ্যে অনেক কম ঘূর্ণন উৎপাদন করবে। অনেক ফ্যারাডে রোটেটর এবং আইসোলেটর (ফ্যারাডে রোটেটরের  কি পরিমাণ উপাদান ডিভাইসের চৌম্বকীয় ক্ষেত্রের মধ্যে ঢুকানো হয় তার উপর ভিত্তি করে) পরিবর্তনযোগ্য, এইভাবে, ডিভাইসটির ডিজাইনের (নকশার সীমার মধ্যে) মাধ্যমে লেজার ব্যবহারের জন্য টিউন করা যেতে পারে। dx.doi.org http://dx.doi.org/10.1117/12.2543809.6138730599001। সংগ্রহের তারিখ ২০২০-০৬-২৮।  |শিরোনাম= অনুপস্থিত বা খালি (সাহায্য) Majeed, Hassaan; Shaheen, Amrozia; Anwar, Muhammad Sabieh (২০১৩-১০-২১)। "Complete Stokes polarimetry of magneto-optical Faraday effect in a terbium gallium garnet crystal at cryogenic temperatures"। Optics Express (ইংরেজি ভাষায়)। 21 (21): 25148–25158। আইএসএসএন 1094-4087। ডিওআই:10.1364/OE.21.025148।  Vojna, David; Slezák, Ondřej; Lucianetti, Antonio; Mocek, Tomáš (২০১৯-০৮-০৩)। "Verdet Constant of Magneto-Active Materials Developed for High-Power Faraday Devices"। Applied Sciences (ইংরেজি ভাষায়)। 9 (15): 3160। আইএসএসএন 2076-3417। ডিওআই:10.3390/app9153160।  "Single Frequency Lasers From Thorlabs"। Photonics Russia। 13 (1): 36–38। ২০১৯। আইএসএসএন 1993-7296। ডিওআই:10.22184/fros.2019.13.1.36.38।
মিজোরাম সরকার

মিজোরাম সরকার হচ্ছে ভারতের মিজোরাম রাজ্য তথা এর অন্তর্ভুক্ত ১১টি জেলার সর্বোচ্চ শাসনতান্ত্রিক কর্তৃপক্ষ। এটি মিজোরাম রাজ্য সরকার কিংবা স্থানীয়ভাবে রাজ্য সরকার হিসাবেও পরিচিত। মিজোরাম সরকার একজন রাজ্যপালের নেতৃত্বে নির্বাহী বিভাগ, একটি বিচার বিভাগ এবং মিজোরাম বিধানসভা নামে একটি আইনসভা নিয়ে গঠিত। আইজল হচ্ছে মিজোরাম রাজ্যের রাজধানী এবং এখানে রাজ্যের বিধানসভা (আইনসভা) এবং সচিবালয় অবস্থিত। ভারতের অন্যান্য রাজ্যের মতো মিজোরাম রাজ্যের প্রধান হলেন রাজ্যপাল (গভর্নর)। তিনি কেন্দ্রীয় সরকারের পরামর্শে রাষ্ট্রপতি কর্তৃক নিযুক্ত হন। মুখ্যমন্ত্রী হলেন সরকারের নির্বাহী প্রধান এবং তার উপরেই সরকারের নির্বাহী ক্ষমতার বেশিরভাগই ন্যস্ত থাকে। মুখ্যমন্ত্রী এবং তার নিয়োগকৃত মন্ত্রিসভার মাধ্যমে মিজোরামের প্রশাসনিক কার্যক্রম পরিচালিত হয়ে থাকে। মিজোরামের বর্তমান বিধানসভাটি এককক্ষবিশিষ্ট। মিজোরাম বিধানসভা মোট ৪০ জন বিধায়কের (সদস্য বা এম.এল.এ) সমন্বয়ে গঠিত। কোন কারণে নির্দিষ্ট সময়ের আগে বিধানসভা ভেঙ্গে না গেলে এর মেয়াদ ৫ বছর। মিজোরামের রাজধানী আইজলে "আইজল বেঞ্চ" নামে আসাম রাজ্যের গুয়াহাটিতে অবস্থিত গৌহাটি উচ্চ ন্যায়ালযয়ের (উচ্চ আদালত বা হাইকোর্ট) একটি স্থায়ী বেঞ্চ রয়েছে। যা মিজোরাম রাজ্যে উদ্ভূত মামলাগুলির ক্ষেত্রে এখতিয়ার এবং ক্ষমতা প্রয়োগ করে। মিজোরামের মুখ্যমন্ত্রী জোরামথংগা নিম্নলিখিত মন্ত্রীদের সাথে ২০১৮ সালের ১৫ ডিসেম্বরে শপথ গ্রহণ করেছিলেন। ভারত সরকার "Mizoram Legislative Assembly"। Legislative Bodies in India। National Informatics Centre, Government of India। সংগ্রহের তারিখ ২০০৮-০৫-১০।  "Jurisdiction and Seats of Indian High Courts"। Eastern Book Company। সংগ্রহের তারিখ ২০০৮-০৫-১২।  "Zoramthanga brigade takes oath and forms government in Mizoram"। sentinelassam। সংগ্রহের তারিখ ১ জানুয়ারি ২০১৯।  টেমপ্লেট:মিজোরাম
এরিক রোমের

জঁ মারি মোরিস শেরের (ফরাসি: Jean Marie Maurice Schérer) বা মোরিস অঁরি জোযেফ শেরের (Maurice Henri Joseph Schérer) (জন্ম ২১শে মার্চ ১৯২০ – ১১ই জানুয়ারি ২০১০) একজন ফরাসি চলচ্চিত্র পরিচালক , চলচ্চিত্র সমালোচক , সাংবাদিক, ঔপন্যাসিক, চিত্রনাট্যকার ও শিক্ষক ছিলেন। তিনি এরিক রোমের (Éric Rohmer; আ-ধ্ব-ব: [eʁik ʁomɛʁ]) নামেই পরিচিত ছিলেন। দ্বিতীয় বিশ্বযুদ্ধের পরে ফরাসি নবকল্লোল পর্বের চলচ্চিত্র পরিচালকদের মধ্যে রোমের সর্বশেষ পরিচালক হিসেবে প্রতিষ্ঠা লাভ করেন। তিনি ১৯৫৭ খ্রিস্টাব্দ থেকে ১৯৬৩ খ্রিস্টাব্দ পর্যন্ত প্রভাবশালী চলচ্চিত্র গবেষণা সাময়িকী কাইয়ে দ্যু সিনেমা-র সম্পাদক হিসেবে কাজ করে। সেসময় তাঁর সহকর্মীরা (যাদের মধ্যে জঁ-ল্যুক গদার ও ফ্রঁসোয়া ত্র্যুফো-র নাম উল্লেখ্য) সমালোচক থেকে চলচ্চিত্র নির্মাতার ভূমিকায় অবতীর্ণ হচ্ছিলেন ও আন্তর্জাতিক খ্যাতি অর্জন করছিলেন। রোমের নিজে ১৯৬৯ খ্রিস্টাব্দে এসে আন্তর্জাতিক পর্যায়ে স্বীকৃতি লাভ করেন; সেবছর তাঁর নির্মিত মা ন্যুই শে মো (Ma Nuit chez Maud, "মো-র বাসায় আমার এক রাত") অস্কার পুরস্কারের জন্য মনোনয়ন লাভ করে। এরপর ১৯৭১ সালে তিনি সান সেবাস্তিয়ান চলচ্চিত্র উৎসবে ল্য জ্যনু দ্য ক্লের (Le Genou de Claire "ক্লেরের হাঁটু" ; ১৯৭০) -এর জন্য এবং ১৯৮৬ সালে ল্য রেইয়োঁ ভের (Le Rayon Vert, "সবুজ রশ্মি") চলচ্চিত্রটির জন্য পুরস্কার লাভ করেন। ২০০১ সালে ভেনিস চলচ্চিত্র উৎসবে রোমার তাঁর সমগ্র কর্মজীবনের স্বীকৃতস্বরূপ একটি সোনালী সিংহ পুরস্কার লাভ করেন। ২০১০ খ্রিস্টাব্দে রোমের-এর মৃত্যুর পরে তার মৃত্যুসংবাদে ব্রিটিশ পত্রিকা দ্য ডেইলি টেলিগ্রাফ-এ তাঁকে "ফরাসি নবকল্লোলের সবচেয়ে দীর্ঘস্থায়ী চলচ্চিত্র নির্মাতা" হিসেবে বর্ণনা করা হয়, বলা হয় তিনি তাঁর সমসাময়িক সবাইকে ছাড়িয়ে কর্মজীবনের শেষ পর্বে এসেও "দর্শক দেখতে চায়, এমন চলচ্চিত্র নির্মাণ করে চলেছিলেন।" Rohmer was obsessively private and gave out different dates of birth; other dates that appear in sources include 4 April 1920, 1 December 1920 and 4 April 1923. "The 42nd Academy Awards (1970) Nominees and Winners"। oscars.org। সংগ্রহের তারিখ ২০১১-১১-১৬।  "Eric Rohmer"। The Daily Telegraph। ২০১০-০১-১১। সংগ্রহের তারিখ ২০১০-০১-১১।
ত্রিপুরা সরকার

ত্রিপুরা সরকার হচ্ছে ভারতের ত্রিপুরা রাজ্যের অন্তর্ভুক্ত ৮টি জেলার সর্বোচ্চ শাসনতান্ত্রিক কর্তৃপক্ষ। এটি ত্রিপুরা রাজ্য সরকার কিংবা স্থানীয়ভাবে রাজ্য সরকার হিসাবেও পরিচিত। ত্রিপুরা সরকার একজন রাজ্যপালের নেতৃত্বে নির্বাহী বিভাগ, একটি বিচার বিভাগ এবং ত্রিপুরা বিধানসভা নামে একটি আইনসভা নিয়ে গঠিত। আগরতলা হচ্ছে ত্রিপুরার রাজ্যের রাজধানী এবং এখানে রাজ্যের আইনসভা এবং সচিবালয় অবস্থিত। ভারতের অন্যান্য রাজ্যের মতো ত্রিপুরা রাজ্যের প্রধান হলেন রাজ্যপাল (গভর্নর)। তিনি কেন্দ্রীয় সরকারের পরামর্শে রাষ্ট্রপতি কর্তৃক নিযুক্ত হন। তিনি ত্রিপুরার সাংবিধানিক প্রধান হওয়ায় তার পদটি মূলত আনুষ্ঠানিক। বর্তমানে শ্রী সত্যদেব নারায়ণ আর্য ত্রিপুরার রাজ্যপাল হিসেবে দায়িত্ব পালন করছেন। অন্যদিকে মুখ্যমন্ত্রী হলেন সরকারের নির্বাহী প্রধান এবং তার উপরেই সরকারের নির্বাহী ক্ষমতার বেশিরভাগই ন্যস্ত থাকে। মুখ্যমন্ত্রী এবং তার নিয়োগকৃত মন্ত্রিসভার মাধ্যমে ত্রিপুরার প্রশাসনিক কার্যক্রম পরিচালিত হয়ে থাকে। বিজেপি দল থেকে নির্বাচিত বিপ্লব কুমার দেব হচ্ছেন ত্রিপুরার মুখ্যমন্ত্রী। ত্রিপুরার বর্তমান বিধানসভাটি এককক্ষবিশিষ্ট। ত্রিপুরা বিধানসভা মোট ৬০ জন বিধায়কের (সদস্য বা এম.এল.এ) সমন্বয়ে গঠিত। কোন কারণে নির্দিষ্ট সময়ের আগে বিধানসভা ভেঙ্গে না গেলে এর মেয়াদ ৫ বছর। ত্রিপুরা রাজধানী আগরতলায় ত্রিপুরা উচ্চ ন্যায়ালয় অবস্থিত। এই আদালত ত্রিপুরা রাজ্যে উদ্ভূত মামলাগুলির ক্ষেত্রে এখতিয়ার এবং ক্ষমতা প্রয়োগ করে। "Tripura Legislative Assembly"। Legislative Bodies in India। National Informatics Centre, Government of India। সংগ্রহের তারিখ ২০০৮-০৫-১০।  "Jurisdiction and Seats of Indian High Courts"। Eastern Book Company। সংগ্রহের তারিখ ২০০৮-০৫-১২।  https://www.tripura.gov.in/councilminister
পুভুক্কুল

পুভুক্কুল (আদিসয়ম নামেও পরিচিত) ১৯৯৮ সালে মুক্তিপ্রাপ্ত তামিল চলচ্চিত্র জিন্সের একটি সঙ্গীত। বৈরামুথুর গীতিতে এ আর রহমান এই সঙ্গীত বা গানটির সুর ও সঙ্গীতায়জন করেছিলেন। তামিল ভাষার মূল সংস্করণের পাশাপাশি এই গানের 'পুভুলো দাগুনা' ও 'আজুবা' শিরোনামের তেলুগু ও হিন্দি সংস্করণ আছে। মূল তামিল(ও তেলুগু) সংস্করণটি পরাক্কল উন্নিকৃষ্ণণ ও সুজাতা মোহনের কন্ঠে ধারণকৃত। ছয়টি ভিন্ন দেশে চিত্রায়িত গানের ভিডিওতে তামিল অভিনেতা প্রশান্ত এবং প্রাক্তন মিস ওয়ার্ল্ড বিজয়ী অভিনেত্রী ঐশ্বর্যা রাই ঠোঁট মিলিয়েছিলেন। গীতিকার বৈরামুথু এই গানের গীতিতে জিন্স চলচ্চিত্রের ঐশ্বর্যা রাই অভিনীত 'মধুমিতা' চরিত্রটিকে বিশ্বের আশ্চর্য হিসাবে তুলনা ও "বিশ্বের অষ্টম আশ্চর্য" হিসেবে বর্ণনা করেন। এ এম রত্নম ও শিবগনেশ জুটি এবং জাভেদ আখতার 'পুভুলো দাগুনা' ও 'আজুবা' শিরোনামে এই গানের তেলুগু ও হিন্দি সংস্করণের গীত লিখেছিলেন। এ্যালবাম প্রচ্ছদের সুত্রানুসারে এ আর রহমান এই গানসহ জিন্স চলচ্চিত্রের সকল গানের সুর আরোপ, সঙ্গীতায়জন ও কন্ঠ ধারণ চেন্নাইয়ের পঞ্চটন রেকর্ডিং স্টুডিও-তে করেন। তামিল ও তেলুগু সংস্করণটি পরাক্কল উন্নিকৃষ্ণণ ও সুজাতা মোহনের কন্ঠে ধারণকৃত। হিন্দি সংস্করণটি হরিহরণ ও সাধনা সরগম গেয়েছিলেন। জিন্সের পরিচালক এস. শঙ্কর স্বীকার করেছিলেন যে প্রকৃত সপ্তাশ্চর্যের তালিকা না থাকায় কোন আশ্চর্য স্থান গুলিতে চিত্রগ্রহণ করা হবে তা নিয়ে চিন্তাভাবনা করা হয়েছিল। পরিচালক শঙ্কর, কুশীলব ও কলাকুশলীরা এই গান চিত্রায়ণের অভিজ্ঞতাকে "অত্যন্ত স্পষ্ট এবং স্মরণীয়" হিসাবে বর্ণনা করেছিলেন। পিসার হেলানো মিনার, কলোসিয়াম, এম্পায়ার স্টেট বিল্ডিং, চীনের মহাপ্রাচীর, তাজমহল, মিশরীয় পিরামিড এবং আইফেল টাওয়ারে দৃশ্যধারণের জন্য চলচ্চিত্রের কলাকুশলীরা ত্রিশ দিন ব্যাপী বিশ্বভ্রমণ করেছিলেন। প্যারিসের চিত্রগ্রহণ চলাকালে প্রিন্সেস ডায়ানার মৃত্যু হয়, একারণে চিত্রগ্রহণ বিলম্বিত হয়েছিল। গানের প্রথম অংশের চিত্রগ্রহণ ফ্রান্সের প্যারিসে শুরু হয়ে ইতালির রোম এবং পিসায় চলে আসে। দ্বিতীয় অংশ মার্কিন যুক্তরাষ্ট্রের নিউ ইয়র্ক সিটিতে, মিশরের গিজা এবং চীনের মহাপ্রাচীরে এবং শেষ অংশ ভারতের তাজমহলে ধারণ করা হয়। ১৯৯৮ সালের ৯ মার্চ গানটি জিন্স চলচ্চিত্রের সঙ্গীত এ্যালবামের অংশ হিসেবে বিভিন্ন রেকর্ডিং লেবেল হতে ক্যাসেট ও কম্প্যাক্ট ডিস্ক ফরম্যাটে মুক্তি পেয়েছিল। জিন্স চলচ্চিত্রের অন্যান্য গানের সাথে এই গানটিও জনপ্রিয় হয়েছিল। "Rewind - 20 years of Jeans: 0% Wear-Out, 100% Nostalgia"। A Humming Heart (ইংরেজি ভাষায়)। ২০১৮-০৫-০৩। ২০২০-০৬-২৭ তারিখে মূল থেকে আর্কাইভ করা। সংগ্রহের তারিখ ২০২০-০৬-২৭।  "Jeans (1998)"। Raaga.com। ২০১৬-১০-০৬ তারিখে মূল থেকে আর্কাইভ করা। সংগ্রহের তারিখ ২০১৬-০৭-১৩।  "Jeans - Music Reviews"। Indolink। ২০১৬-০৮-৩১ তারিখে মূল থেকে আর্কাইভ করা। সংগ্রহের তারিখ ২০২০-০৬-২৭।  "Of Jeans and bottom lines"। Rediff.com (V. Srinivasan)। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৮ জুন ২০২০।  "Tamil Cinema Jeans - Review"। indolink। ১৯৯৮-০৪-২৫। ২০১৬-০৩-০৩ তারিখে মূল থেকে আর্কাইভ করা। সংগ্রহের তারিখ ২০২০-০৬-২৮।  "A.R. Rahman, Javed Akhtar - Jeans"। Discogs (ইংরেজি ভাষায়)। ২০২০-০৮-০৯ তারিখে মূল থেকে আর্কাইভ করা। সংগ্রহের তারিখ ২০২০-০৬-২৭।  "Wonder of wonders"। Rediff.com (Rajitha)। ২০১৬-০৩-০৩ তারিখে মূল থেকে আর্কাইভ করা। সংগ্রহের তারিখ ২০০৯-০৪-০২।  "Jean's page"। Indolink.com (S. Krishna)। ২০১৬-০৩-০৩ তারিখে মূল থেকে আর্কাইভ করা। সংগ্রহের তারিখ ২০০৮-০৮-১১।